Níu blindum farþegum vísað frá borði flugvélar Ryanair
Írska lágfargjaldaflugfélagið Ryanair gæti átt málsókn yfir höfði sér eftir að níu blindum farþegum var vísað frá borði einnar flugvélar flugfélagsins. Atvikið átti sér stað á Stansted flugvelli í Lundúnum fyrir nokkrum vikum síðan, en fólkið var á leið til Ítalíu. Skömmu fyrir flugtak sagði flugstjóri vélarinnar fólkinu að það þyrfti að fara frá borði vegna þess að samkvæmt reglum félagsins mættu einungis 4 "fatlaðir" farþegar vera um borð í hverju flugi.
Einn hinna níu farþega segist hafa hringt í flugfélagið með nokkurra mánaða fyrirvara og fengið staðfestingu á því að ekkert stæði í vegi fyrir því að fólkið færi saman í flugvél. Talsmaður Ryanair segir að ekkert slíkt hafi átt sér stað, að því er fram kemur á fréttavef Times .
Talsmaðurinn segir að öryggismál félagsins séu af svipuðum toga og hjá öðrum flugfélögum og hafi hlotið samþykki samtaka fatlaðra. Flugstjórar verði að vera vissir um að farþegar geti yfirgefið vélina snögglega ef með þyrfti.
Breska blindrafélagið íhugar nú málsókn vegna atviksins.
Írska lágfargjaldaflugfélagið Ryanair gæti átt málsókn yfir höfði sér eftir að níu blindum farþegum var vísað frá borði einnar flugvélar flugfélagsins.
Samkvæmt reglum félagsins mættu einungis 4 "fatlaðir" farþegar vera um borð í hverju flugi.
Einn hinna níu farþega segist hafa hringt í flugfélagið með nokkurra mánaða fyrirvara og fengið staðfestingu á því að ekkert stæði í vegi fyrir því að fólkið færi saman í flugvél.
Talsmaður Ryanair segir að ekkert slíkt hafi átt sér stað.